CELEX: 31998L0066
Language: sl
Date: 1998-09-04 00:00:00
Title: Direktiva Komisije 98/66/ES z dne 4. septembra 1998 o spremembi Direktive Sveta 95/31/ES o določitvi posebnih meril čistosti sladil za uporabo v živilihBesedilo velja za EGP.

Pomembno pravno obvestilo

|

31998L0066

Uradni list L 257 , 19/09/1998 str. 0035 - 0036

		Direktiva Komisije 98/66/ESz dne 4. septembra 1998o spremembi Direktive Sveta 95/31/ES o določitvi posebnih meril čistosti sladil za uporabo v živilih(Besedilo velja za EGP)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Direktive Sveta 89/107/EGS z dne 21. decembra 1988 o približevanju zakonodaj držav članic o aditivih za živila, ki se smejo uporabljati v živilih, namenjenih za prehrano ljudi [1], kakor je bila nazadnje spremenjena z Direktivo Evropskega parlamenta in Sveta 94/34/ES [2], ter zlasti člena 3(3)(a) Direktive,po posvetovanju z Znanstvenim odborom za prehrano,ker Direktiva Evropskega parlamenta in Sveta 94/35/ES z dne 30. junija 1994 o sladilih za uporabo v živilih [3], kakor je bila spremenjena z Direktivo 96/83/ES [4], navaja snovi, ki se smejo uporabiti kot sladila v živilih;ker Direktiva Komisije 95/31/ES z dne 5. julija 1995 o določitvi posebnih meril čistosti sladil za uporabo v živilih [5] določa merila za čistost sladil, navedenih v Direktivi 94/35/ES;ker je treba zaradi tehničnega razvoja spremeniti merila čistosti, določena v Direktivi 95/31/ES za izomalt (E 953); ker je treba posledično prilagoditi to direktivo;ker je treba upoštevati specifikacije in analitske tehnike za sladila, kot jih je v Codexu Alimentariusu sprejel Skupni strokovni odbor FAO/WHO za aditive v živilih (JECFA);ker mora aditive za živila, izdelane po proizvodnih metodah ali iz surovin, ki se znatno razlikujejo od tistih, vključenih v ocenjevanje Znanstvenega odbora za prehrano, ali pa se razlikujejo od tistih, ki so navedene v tej direktivi, v celoti oceniti Znanstveni odbor za prehrano s posebnim poudarkom na merilih čistosti;ker so ukrepi, predvideni s to direktivo, v skladu z mnenjem Stalnega odbora za živila,SPREJELA NASLEDNJO DIREKTIVO:Člen 1V Prilogi k Direktivi 95/31/ES se besedilo v zvezi z E 953 — izomalt nadomesti z besedilom v Prilogi k tej direktivi.Člen 2Države članice sprejmejo zakone in druge predpise, potrebne za uskladitev s to direktivo, najpozneje do 1. julija 1999. O tem takoj obvestijo Komisijo.Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Postopek sklicevanja določijo države članice.Člen 3Ta direktiva začne veljati 20. dan po objavi v Uradnem listu Evropskih skupnosti.Člen 4Ta direktiva je naslovljena na države članice.V Bruslju, 4. septembra 1998Za KomisijoMartin BangemannČlan Komisije[1] UL L 40, 11.2.1989, str. 27.[2] UL L 237, 10.9.1994, str. 1.[3] UL L 237, 10.9.1994, str. 3.[4] UL L 48, 19.2.1997, str. 16.[5] UL L 178, 28.7.1995, str. 1.--------------------------------------------------PRILOGA"E 953 — IZOMALTSinonimi | Hidrogenirana izomaltuloza, hidrogenirana palatinoza. |OpredelitevKemijsko ime | Izomalt je zmes hidrogeniranih mono- in disaharidov, katerih glavna sestavina so disaharidi: 6-O-α-D-glukopiranozil-D-sorbitol (1,6-GPS) in1-O-α-D-glukopiranozil-D-manitol dihidrat (1,1-GPM) |Kemijska formula | 6-O-α-D-glukopiranozil-D-sorbitol: C12H24O11 1-O-α-D-glukopiranozil-D-manitol dihidrat: C12H24O11. 2H2O |Relativna molekulska masa | 6-O-α-D-glukopiranozil-D-sorbitol: 344,32 1-O-α-D-glukopiranozil-D-manitol dihidrat: 380,32 |Vsebnost | Vsebnost najmanj 98 % hidrogeniranih mono- in disaharidov ter najmanj 86 % mešanice 6-O-α-D-glukopiranozil-D-sorbitola in 1-O-α-D-glukopiranozil-D-manitol dihidrata, računano na suho snov. |Opis | Kristalinična snov, brez vonja, bela, rahlo higroskopična. |IdentifikacijaA. Topnost | Topen v vodi, zelo malo topen v etanolu. |B. Tankoplastna kromatografija | Preskus s tankoplastno kromatografijo, plošča prevlečena s ca. 0,2 mm slojem kromatografskega silikagela. Glavne lise v kromatogramu so na 1,1-GPM in 1,6-GPS. |ČistostVsebnost vode | največ 7 % (metoda Karla Fischerja) |Sulfatni pepel | največ 0,05 %, računano na suho snov |D-manitol | največ 3 % |D-sorbitol | največ 6 % |Reducirajoči sladkorji | največ 0,3 %, izraženo kot glukoza, računano na suho snov |Nikelj | največ 2 mg/kg, računano na suho snov |Arzen | največ 3 mg/kg, računano na suho snov |Svinec | največ 1 mg/kg, računano na suho snov |Težke kovine (kot svinec) | največ 10 mg/kg, računano na suho snov" |--------------------------------------------------